劉介

劉介（），字師惠，陝西延安府清澗縣人，軍籍，明朝政治人物。

 生平 
弘治二年（1489年）己酉科陝西鄉試第十七名舉人。弘治六年（1493年）中式癸丑科會試第五十名，二甲第五十三名進士。授戶部主事，升江西撫州府知府。升南京太常寺少卿。正德五年（1510年），被指為劉瑾同黨，革職為民《大明武宗毅皇帝實錄·卷之六十六》：正德五年八月辛丑 科道等官複自劾不職因劾內外官為瑾奸黨者二十六人：大學士曹元。吏部尚書張彩，戶部尚書劉璣，兵部右侍郎陳震，南京禮部尚書朱恩，都御史魏訥、楊武、劉聰、徐以貞，翰林院修撰康海，侍讀焦黃中，編修劉仁，大理寺少卿董恬，南京太常寺少卿劉介，去任司務孫聰，都給事中李憲，捕盜御史薛鳳鳴，員外郎改御史朱袞，河南僉事白思誠，參議王欽，掌真定府事參政楊儀，順慶知府莊襗，徽州知府柯英，杭州知府楊孟英，吏部郎中王九思、王納誨，請明正其罪，或賜罷黜。得旨：瑾引用憸邪，布列中外，或交通賄賂，或憑藉權勢，或阿意奉行盜竊名器圖利害人，致傷國體，法當重治，但以連及者眾姑分別等第處之。彩已逮問；元、劉聰、震、憲、海、恬、襗、訥、武、鳳鳴、孫聰、儀、思誠、恩、英、欽、介、孟瑛、黃中、仁俱黜為民；以貞、袞、九思、納誨降二級，調外任；璣已致仕，已之；新升僉都御史蕭選，阿奉超遷，革其升職，並翰林院傳奉檢討、庶吉士者，俱對品調外任。文武官為瑾挾私廢黜者非一，吏部訪其才可用者以聞。各科道官以言為職，乃不能預發瑾奸，既引咎，姑宥之。於是以貞降鳳翔府同知；選，郿縣知縣；九思，壽州同知；納誨，易州同知；袞，新昌縣丞；其與黃中同傳奉為檢討者為胡纘宗調嘉定州判官，與仁同傳奉為庶吉士者為編修邵銳、黃芳，主事李志學、韓守愚亦俱調外，芳寧國府推官，志學真定府通判，守愚濟南府通判，銳以丁憂令俟服闋調用。。

著作
著作有《北都集》、《南都集》和《東峰詠稿》各一卷。

 家族 
曾祖劉仁，義官；祖父劉尚綗，封錦衣衛百戶；父劉鏞，長沙知府，母張氏（封安人）。重慶下。

参考文献

J
Category:清澗人
Category:弘治二年己酉科陝西鄉試舉人
Category:明朝戶部主事
Category:明朝撫州府知府
Category:南京太常寺少卿